Најлепше лице мога града

Сваки град има нешто што га чини посебним. Град у коме сам рођена и у коме живим је најлепши.

Лепота мога града је у гостопримству. Његова велико срце куца за све нас. Дочекује нас широким булеварима и привија у своје крило. На својим трговима има места за веселу децу, распеване музичаре и јата голубова. Паркови су проткани као шарени ћилими, у њима одмарају стари и млади и сви се осећају угодно. Са Фрушке горе ветрови доносе свежину и нежно нас милују по образима. У Дунаву се огледају Петроварадин који заједно са Еxit-ом магнетном силом привлачи љубитеље музике. Различити обичаји и културе праве спектар најлепших боја. Велики број радозналих туриста диви се овом лепотану. Сви се као мајци враћају да осете топлину и загрљај питомог места. Оно несебично зове и окупља под својим кровом показујући да има места за све. Такав је мој град: грли, мази, мами.

Где год ме пут однесе, враћам се граду који ми пружа заштиту и сигурност. Он ме увек дочека раширених руку и ведрог духа.

Наталија Грујић V5